Muška - Bobeková, Veruška slovenská autorka 1. mája 1980 (Banská Bystrica EZOPO, 2021)
Všetko to jedného dňa začala úplne obyčajná ovocná muška, ktorá za mnou deň čo deň chodila a mne napadlo, že to by muselo byť skvelé mať takú mušku ako domáce zvieratko! A keďže čosi také nie je možné, nuž som si to aspoň predstavila. Aby muške v mojej predstave nebolo smutno, vymyslela som jej priateľku pehavú Izidoru.
Muška je mierne strašidelnou, no definitívne ľúbeznou rozprávkou o dievčatku, sirote, menom Izidora, ktorej robí spoločnosť obyčajná ovocná muška. Rozprávka nám pripomína, aké dôležité je vidieť veci nielen ako obyčajné predmety, ale aj ako príbehy, ktoré sa za nimi schovávajú. V súčasnosti na tieto veci zabúdame. Rovnako ako zabúdame na rozprávky. Izidore ich nikdy nikto nečítal, a predsa si k nim našla cestu. Ba i verí, že sú pre nás veľmi dôležité. Lebo len ak si ich v sebe nosíme, môžu sa nám diať veci zázračné
Takisto ani na silu a čaro rozprávok by sme nikdy nemali zanevrieť, darmo ako starí sme. Lebo s rozprávkou v srdci je hneď krajšie na svete!
Keywords: slovenská literatúra; literatúra pre deti; rozprávky - autorské; strašidlá; regionálna literatúra; pre čitateľov od 8 rokov; Krompachy